title: -mavzu. Korxona (firma) xarajatlari va foydasi…
text: 224
  shakllari hamda bozor munosabatlari sharoitida ish haqi darajasiga ta’sir ko’rsatuvchi
  omillar ko’rib chiqiladi.
  1. Ishlab chiqarish xarajatlari tushunchasi va uning tarkibi
  Milliy iqtisodiyotdagi ishlab chiqarish birliklari (korxona, firma) o’z faoliyati
  natijalaridan ko’proq foyda olishga harakat qiladilar. Har qanday korxona oladigan
  foyda nafaqat o’zining tovarini ancha yuqori narxlarda sotishga, balki tovar ishlab
  chiqarish va uni sotishga qilinadigan xarajatlarni kamaytirishga ham intiladi.
  Tovarlarni sotish narxlari asosan korxona faoliyatiga bog’liq bo’lmagan tashqi
  sharoitlar bilan belgilansa, ishlab chiqarish xarajatlari korxonaning ishlab chiqarish va
  tayyor tovarlarni sotish jarayonlarini tashkil qilish samaradorligi darajasiga bog’liq.
  Lekin har qanday tovarni ishlab chiqarish va sotish uchun ma’lum sarf xarajatlar talab
  etiladi.
  Hozirda ishlab chiqarish xarajatlarini tadqiq etishda ikki xil yondashuv – klassik
  va neoklassik yoki zamonaviy kontseptsiyalardan foydalaniladi. Klassik nazariya
  yondashuviga ko’ra, ishlab chiqarish xarajatlari – bu mahsulot ishlab chiqarish uchun
  amalga oshirilgan barcha jonli mehnat, pul va moddiy sarflardir.
  Umumiy nazariy jihatdan quyidagilarni farqlash lozim:
  1)
  ishlab chiqarishning ijtimoiy xarajatlari yoki mahsulot qiymati;
  2)
  korxona (firma)ning individual ishlab chiqarish xarajatlari.